**KLAIPĖDOS MIESTO NEVYRIAUSYBINIŲ ORGANIZACIJŲ TARYBOS POSĖDŽIO PROTOKOLAS**

2018-06-27 Nr. TAR1-95

Klaipėda

 Posėdis įvyko 2018-06-21.

 Posėdžio pirmininkė Renolda Senavaitienė.

 Posėdžio sekretorė Jurgita Šekštėnienė.

 Dalyvauja: Stasys Miliukas, Tomas Meškinis, Arūnas Barbšys, Evelina Gulijeva, Jolita Šlajienė, Alfonsas Vildžiūnas, Dainius Šilingis, Edgaras Jefimovas, Rom Fabionavičiūtė-Genienė.

 DARBOTVARKĖ:

 1. Dėl NVO veiklai reikalingų patalpų - R.Senavaitienė.

2. Klaipėdos savivaldybės NVO projektų teikimo paraiškų atrankos ir finansavimo tvarkos aptarimas.

3. Klaipėdos savivaldybės ir NVO bendradarbiavimo formų įvertinimas ir situacijos analizė.

4. Bendrieji klausimai

1. SVARSTYTA. NVO veiklai reikalingos patalpos.

Pirmininkė Renolda Senavaitienė posėdžio pradžioje suteikė žodį atėjusiems svečiams Renaldui Kulikauskui, bei Ritai Bortai. Jie atstovauja vietos gyventojų bendruomenes, taip pat išreiškė norą bendradarbiauti su NVO, jie taip pat neturi susirinkimams patalpų šiuo metu susitikimus daro kavinėse, tačiau tai tikrai nėra patogu. Jų siūlymas buvo perskambinti visas Klaipėdoje esančias mokyklas ir pasiteirauti ar galėtų skirti kokias nors patalpas daryti susirinkimams, sužinojus tiksliai paruošti raštą Klaipėdos miesto savivaldybės administracijai su prašymu leisti naudotis patalpomis susirinkimams ar kitai veiklai pagal panaudos sutartį.

Vyko diskusija. Tačiau pirmininkė Renolda Senavaitienė pabrėžė, kad taip neturėtų būti. Klaipėdos miesto administracija turėtų suteikti patalpas kur tilptų bent jau dauguma organizacijų kurios galėtų vykdyti veiklą. Dauguma NVO dirba neatlygintinai todėl neturėtų būti jiems skirtos patalpos už kurias jie patys mokėtų mokesčius. Keletas tarybos narių pasisakė, kad normalu yra mokėtis patiems NVO už vykdomą veiklą juolab, kad daugumas rašo projektus vykdo veiklą ir tikri atrastų nedideles sumos mokesčiams susimokėti.

Dainius Šilingas pasiūlė pasikviesti atstovą iš Turto skyriaus ir pasakytų kokios laisvos yra patalpos ir dar kartą parašyti raštą Turto skyriui su prašymu pateikti esamas tuščias patalpas kurios galėtų būti skirtos NVO veiklai vykdyti. Buvo pasiūlyta pagal tą sąrašą važinėti iš eilės per laisvas patalpas ir rinkti kurios geriausiai tiktų NVO veiklai.

Tomas Meškinis rekomendavo, kad taip pat tokį patį raštą turėtų gauti ir Švietimo skyrius.

Arūnas Barbšys pasiūlė paieškoti patalpų mokyklose, kaip pavyzdį paminėjo Klaipėdos Jaunimo centrą.

Pirmininkė paprašė, kad iš savivaldybės pusės NVO tarybos nariai padėtų išspręsti jau kelis metus tarybos darbotvarkėje esantį patalpų klausimą. Vienas dalykas kai pas mokyklos ar bibliotekos vadovą ar pavaduotoją ateina NVO srities atstovas ir prašo suteikti patalpas susirinkimui ar renginiui, ir visai kitas dalykas kai pačios savivaldybės darbuotojas ar miesto tarybos narys ateina (ar paskambina) tuo pačiu klausimu.

 Tarybos nariai svarstė, kur ir kokios galėtų būti skirtos patalpos NVO veiklai vykdyti. Buvo siūloma patiems susirasti patalpas, tada parašyti savivaldybei dėl jų galimybės apmokėjimo, nes NVO atstovai dirba neatlygintiną darbą miesto naudai ir visiškai neturi lėšų.

Pirmininkė kaip gerąjį pavyzdį paminėjo Kauno savivaldybės NVO taryba jau 2015 m. rengė ir inicijavo raštus Kauno miesto administracijai prašančius supažindinti NVO tarybą su ruošiama Kauno miesto savivaldybės strategija dėl patalpų nevyriausybinėms organizacijoms suteikimo, siekiant stiprinti Savivaldybės ir NVO sektoriaus bendradarbiavimą, skatinant NVO plėtrą.

NUTARTA:

Pirmininkė paruoš raštą dėl laisvų patalpų, kurios galėtų būti pritaikytos NVO veiklai sąrašo Klaipėdos mieste ir išsiųs Turto bei Švietimo skyriams.

1. SVARSTYTA. Klaipėdos savivaldybės NVO projektų teikimo paraiškų atrankos ir finansavimo tvarkos aptarimas.

Pirmininkė išsakė savo nuomonę apie NVO projektų paraiškas dažniausiai turima omenyje viešųjų paslaugų projektus. Nors panaši padėtis ir kitose miesto NVO veiklose – pavyzdžiui organizacijų dirbančių kultūros, švietimo, sporto srityse, stiprinimas ir pan. Lėšų skiriama nepakankamai, ne visus projektus galima tinkamai įvykdyti. Pirmininkė pasiūlė sekantį kartą pasikviesti į NVO tarybos posėdį iš Klaipėdos miesto administracijos atitinkamų programų ir investicijų specialistą, kuris paaiškintų tvarkas ir pristatytų pvz. 2019 metų Viešųjų paslaugų teikimo projektų paraiškų atrankos ir finansavimo tvarkos aprašo projektą. Taip pat pasiteirauti – gal esantieji NVO sričių atstovai galėtų apibūdinti padėtį su projektų paraiškų teikimu Klaipėdoje, dabartiniu metu skiriamas biudžetas turėtų būti ženkliai didesnis. Vyko diskusija.

NUTARTA:

Informacija išklausyta.

1. SVARSTYTA. Klaipėdos savivaldybės ir NVO bendradarbiavimas formų įvertinimas ir situacijos analizė.

Pirmininkė pasisakė, kad norėtųsi išsiaiškinti konkrečiau miesto NVO sektoriaus būseną ir jo santykį su savivaldybe. Nes iki šiol jis silpnai pastebimas. Gal socialinėje, sveikatos ar sporto srityse vyksta nevyriausybinių organizacijų ir savivaldybės bendradarbiavimas, bet kitos sritys užmirštos dešimtmečiais. Apie pilietiškumo plėtrą negalima nei kalbėti, nes ji vyksta tik atskirais epizodais ir visuomenės nuomonės pareiškimais. Klaipėdoje vertėtų imtis praktikos panašios į Vilniaus NVO tarybos – jie sudarė klausimyną ir išplatino per atstovaujamas sritis, bet tai jau didelis darbas, kuriam gali ir likusios šios NVO tarybos kadencijos neužtekti. NVO taryba - tai savivaldybės ir nevyriausybinių organizacijų bendradarbiavimo platforma. Matosi, kad didesnei pusei tarybos narių NVO tarybos funkcijos ir tikroji paskirtis yra menkai žinomas darinys. Ypač savivaldybės pusės delegatams. Reikėtų apsvarstyti ir NVO tarybos narių delegavimą į projektų paraiškų bei visuomenines komisijas, kurios tiesiogiai liečia jų sektorių.

Reikėtų koncentruotis į tas savivaldybės veiklas bei sritis kur NVO sektorius gali dalyvauti kaip pilnateisis narys, o iš savivaldybės pusės reikėtų, kad NVO tarybos nariams būtų išsiųsta konkrečiai tos šių metų finansavimo programos, kur NVO gali teikti paraiškas. Klaipėdos NVO tarybos savivaldybės pusės deleguoti nariai galėtų aktyviau ir geranoriškiau padėti nevyriausybininkų pusei. Neapsiribojus tik dalyvavimu ir oponavimu posėdyje, bei tik replikuoti diskusijas. Iš visų esančių racionaliai dirba tik A. Barbšys ir T. Meškinis. Kiti tik dalyvauja. Taip pat paminėjo, kad suprastėjo posėdžių lankymas iš savivaldybės administracijos atstovų.

 NUTARTA.

 Informacija išklausyta.

1. Bendrieji klausimai.

Pirmininkė pristatė Nuostatų istoriją: kaip jie praeitoje NVO tarybos kadencijoje buvo paruošti, suredaguoti ir patvirtinti, praėję Klaipėdos savivaldybės teisės skyrių ir atiduoti tvirtinti Miesto Tarybai.

Tačiau po 1,5 metų kai naujai išrinkta NVO taryba (pirmininkė) pradėjo domėtis kodėl nauja redakcija nepaskelbta, po ilgų ieškojimų paaiškėjo, kad jie randasi sekretoriate nepatvirtinti, kad juos reikia vėl redaguoti, nes ,,pasikeitė įstatymai”. Šiuo metu yra iš Teisės skyriaus keletas pastabų, kurias reikia pataisyti. Tam, kad darbas vyktų greičiau ir visiems būtų viskas aišku pirmininkė persiųs tarybos nariams esamus NVO tarybos nuostatus (su nauja redakcija), taip pat pridės pastabas kurias atsiuntė Teisės skyrius. Visi tarybos nariai galės susipažinti su naujai siūloma redakcija išsakyti savo siūlymus bei pastabas. Sekantį posėdį susirinkę ir jau apsvarstę tarybos nuostatus galės sudaryti naują darbo grupę, kuri paruoš naujus nuostatus, kurie bus perduoti iš naujo į Teisės skyrių.

NUTARTA:

1. Pirmininkė persiųs esamus ir naujos redakcijos nuostatus su pastabomis iš Teisės skyriaus NVO tarybos nariams, kurie susipažinę galės el. paštu išsakyti savo nuomones, bei siūlymus, taip pat sekantį posėdį sudaryti darbo grupę, kuri paruoš naujus NVO tarybos nuostatus ir perduos Teisės skyriui.
2. Sekantį posėdį daryti rugsėjo pradžioje.

Posėdžio pirmininkė Renolda Senavaitienė

Posėdžio sekretorė Jurgita Šekštėnienė